title: Vykonávacie nariadenie Komisie (EÚ) č. 714/2011 z  20. júla 2011 , ktorým sa stanovujú sadzby náhrad uplatniteľné na vajcia a vaječné žĺtky vyvážané vo forme tovaru, na ktorý sa nevzťahuje príloha I k zmluve

text:
               21.7.2011

               SK

               Úradný vestník Európskej únie

               L 190/70

         VYKONÁVACIE NARIADENIE KOMISIE (EÚ) č. 714/2011
   z 20. júla 2011,
   ktorým sa stanovujú sadzby náhrad uplatniteľné na vajcia a vaječné žĺtky vyvážané vo forme tovaru, na ktorý sa nevzťahuje príloha I k zmluve
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä jeho článok 164 ods. 2,
   keďže:

               (1)

               Článok 162 ods. 1 písm. b) nariadenia (ES) č. 1234/2007 stanovuje, že rozdiely medzi cenami v medzinárodnom obchode pre výrobky uvedené v článku 1 ods. 1 písm. s) a vymenované v časti XIX prílohy I k uvedenému nariadeniu a cenami v rámci Spoločenstva sa môžu uhradiť vývoznou náhradou, ak sú tieto výrobky vyvážané vo forme tovarov vymenovaných v časti V prílohy XX k uvedenému nariadeniu.

               (2)

               Nariadenie Komisie (EÚ) č. 578/2010 z 29. júna 2010, ktorým sa vykonáva nariadenie Rady (ES) č. 1216/2009, pokiaľ ide o systém udeľovania vývozných náhrad pre určité poľnohospodárske výrobky vyvážané vo forme tovarov, na ktoré sa nevzťahuje príloha I k zmluve, a kritériá pre stanovenie sumy týchto náhrad (2), určuje výrobky, na ktoré by mala byť stanovená sadzba náhrady uplatňovaná v prípade vývozu týchto výrobkov vo forme tovarov uvedených v časti V prílohy XX k nariadeniu (ES) č. 1234/2007.

               (3)

               V súlade s článkom 14 ods. 1 nariadenia (EÚ) č. 578/2010 by sa mala sadzba náhrady na 100 kg každého príslušného základného výrobku stanoviť na rovnaké obdobie ako to, pre ktoré sú náhrady stanovené pre rovnaké výrobky vyvážané nespracované.

               (4)

               Článok 162 ods. 2 nariadenia (ES) č. 1234/2007 stanovuje, že vývozná náhrada pre výrobok obsiahnutý v tovare nemôže prevýšiť náhradu uplatniteľnú na tento výrobok v prípade, že je vyvážaný bez ďalšieho spracovania.

               (5)

               Náhrady, ktoré sa uplatňujú v súčasnosti, sa stanovili vo vykonávacom Komisie (EÚ) č. 401/2011 (3). Vzhľadom na to, že by sa mali stanoviť nové náhrady, uvedené nariadenie by sa malo zrušiť.

               (6)

               Riadiaci výbor pre spoločnú organizáciu poľnohospodárskych trhov nedoručil stanovisko v lehote, ktorú stanovil predseda výboru,

         PRIJALA TOTO NARIADENIE:
   Článok 1
   Sadzby náhrad uplatniteľné na základné výrobky uvedené v prílohe I k nariadeniu (EÚ) č. 578/2010 a v časti XIX prílohy I k nariadeniu (ES) č. 1234/2007 a vyvážané vo forme tovarov uvedených v časti V prílohy XX k nariadeniu (ES) č. 1234/2007, sa stanovujú tak, ako je uvedené v prílohe k tomuto nariadeniu.
   Článok 2
   Vykonávacie nariadenie (EÚ) č. 401/2011 sa týmto zrušuje.
   Článok 3
   Toto nariadenie nadobúda účinnosť 21. júla 2011.

      Toto nariadenie je záväzné v celom rozsahu a je priamo uplatniteľné vo všetkých členských štátoch.
      V Bruseli 20. júla 2011

            Za Komisiu v mene predsedu

         Heinz ZOUREK

            generálny riaditeľ pre podnikanie a priemysel

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 171, 6.7.2010, s. 1.

      (3)  Ú. v. EÚ L 105, 21.4.2011, s. 14.

      PRÍLOHA

         Sadzba náhrad uplatniteľná od 21. júla 2011 na vajcia a vaječné žĺtky vyvážané vo forme tovarov, na ktoré sa nevzťahuje príloha I k zmluve

                  (EUR/100 kg)

                  Kód KN

                  Opis

                  Miesto určenia (1)

                  Sadzba náhrad

                  0407 00

                  Vtáčie vajcia v škrupinách, čerstvé, konzervované alebo varené:

                  – Z hydiny:

                  0407 00 30

                  – – Ostatné:

                              a)

                              Na vývoz albumínu patriaceho pod kódy KN 3502 11 90 a 3502 19 90

                  02

                  0,00

                  03

                  19,00

                  04

                  0,00

                              b)

                              Na vývoz iných tovarov

                  01

                  0,00

                  0408

                  Vtáčie vajcia bez škrupín a vaječné žĺtky čerstvé, sušené, varené vo vode alebo v pare, tvarované, mrazené alebo inak konzervované, tiež s prídavkom cukru alebo iných sladidiel:

                  – Vaječné žĺtky:

                  0408 11

                  – – Sušené:

                  ex 0408 11 80

                  – – – Vhodné na ľudskú konzumáciu:

                  nesladené

                  01

                  74,00

                  0408 19

                  – – Ostatné:

                  – – – Vhodné na ľudskú konzumáciu:

                  ex 0408 19 81

                  – – – – Tekuté:

                  nesladené

                  01

                  22,00

                  ex 0408 19 89

                  – – – – Mrazené:

                  nesladené

                  01

                  22,00

                  – Ostatné:

                  0408 91

                  – – Sušené:

                  ex 0408 91 80

                  – – – Vhodné na ľudskú konzumáciu:

                  nesladené

                  01

                  38,00

                  0408 99

                  – – Ostatné:

                  ex 0408 99 80

                  – – – Vhodné na ľudskú konzumáciu:

                  nesladené

                  01

                  9,00

         (1)  Miesta určenia sú tieto:

                  01

                  tretie krajiny. Pre Švajčiarsko a Lichtenštajnsko sa tieto sadzby neuplatňujú na tovar uvedený v tabuľkách I a II k protokolu č. 2 k Dohode medzi Európskym spoločenstvom a Švajčiarskou konfederáciou z 22. júla 1972;

                  02

                  Kuvajt, Bahrajn, Omán, Katar, Spojené arabské emiráty, Jemen, Turecko, Hongkong špeciálny administratívny región a Rusko;

                  03

                  Južná Kórea, Japonsko, Malajzia, Thajsko, Taiwan a Filipíny;

                  04

                  všetky miesta určenia okrem Švajčiarska a tých, ktoré sú uvedené v 02 a 03.


title: Vykonávacie nariadenie Komisie (EÚ) č. 366/2013 z  22. apríla 2013 , ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka Bacillus firmus I-1582 a ktorým sa mení príloha k vykonávaciemu nariadeniu Komisie (EÚ) č. 540/2011  Text s významom pre EHP

text:
                  23.4.2013

                  SK

                  Úradný vestník Európskej únie

                  L 111/30

         VYKONÁVACIE NARIADENIE KOMISIE (EÚ) č. 366/2013
         z 22. apríla 2013,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka Bacillus firmus I-1582 a ktorým sa mení príloha k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 a článok 78 ods. 2,
         keďže:

                     (1)

                     V súlade s článkom 80 ods. 1 písm. a) nariadenia (ES) č. 1107/2009 sa má smernica Rady 91/414/EHS (2) uplatňovať, pokiaľ ide o postup a podmienky schvaľovania účinných látok, v súvislosti s ktorými sa pred 14. júnom 2011 prijalo rozhodnutie v súlade s článkom 6 ods. 3 uvedenej smernice. V prípade Bacillus firmus I-1582 sú podmienky uvedené v článku 80 ods. 1 písm. a) nariadenia (ES) č. 1107/2009 splnené rozhodnutím Komisie 2011/123/EÚ (3).

                     (2)

                     V súlade s článkom 6 ods. 2 smernice 91/414/EHS dostalo Francúzsko 4. augusta 2010 žiadosť od spoločnosti Bayer CropScience AG o zaradenie účinnej látky Bacillus firmus I-1582 do prílohy I k smernici 91/414/EHS. Rozhodnutím 2011/123/EÚ sa potvrdilo, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií, ktoré sú stanovené v prílohách II a III k smernici 91/414/EHS.

                     (3)

                     Vplyv tejto účinnej látky na ľudské zdravie, zdravie zvierat a na životné prostredie bol vyhodnotený v súlade s ustanoveniami článku 6 ods. 2 a 4 smernice 91/414/EHS, pokiaľ ide o použitia navrhované žiadateľom. Určený spravodajský členský štát predložil 12. júla 2011 návrh hodnotiacej správy.

                     (4)

                     Návrh hodnotiacej správy preskúmali členské štáty a Európsky úrad pre bezpečnosť potravín (ďalej len „úrad“). 20. augusta 2012 predložil úrad Komisii svoj záver z preskúmania účinnej látky Bacillus firmus I-1582 z hľadiska hodnotenia rizika pesticídov (4). Členské štáty a Komisia preskúmali návrh hodnotiacej správy a záver úradu v rámci Stáleho výboru pre potravinový reťazec a zdravie zvierat a návrh hodnotiacej správy dokončili 15. marca 2013 vo forme revíznej správy Komisie o Bacillus firmus I-1582.

                     (5)

                     Z rôznych preskúmaní vyplynulo, že od prípravkov na ochranu rastlín s obsahom Bacillus firmus I-1582 možno očakávať, že vo všeobecnosti spĺňajú požiadavky stanovené v článku 5 ods. 1 písm. a) a b) a v článku 5 ods. 3 smernice 91/414/EHS najmä vzhľadom na spôsoby použitia, ktoré boli preskúmané a podrobne opísané v revíznej správe Komisie. Preto je vhodné látku Bacillus firmus I-1582 schváliť.

                     (6)

                     Schváleniu by malo predchádzať primerané obdobie, počas ktorého by sa členským štátom a zúčastneným stranám umožnilo pripraviť sa na splnenie nových požiadaviek vyplývajúcich zo schválenia.

                     (7)

                     Bez toho, aby boli v dôsledku schválenia dotknuté povinnosti stanovené v nariadení (ES) č. 1107/2009, by však malo vzhľadom na špecifickú situáciu spôsobenú prechodom od smernice 91/414/EHS k nariadeniu (ES) č. 1107/2009 platiť nasledujúce: členským štátom by sa po schválení malo poskytnúť šesťmesačné obdobie, počas ktorého preskúmajú povolenia prípravkov na ochranu rastlín s obsahom látky Bacillus firmus I-1582. Členské štáty by podľa potreby mali povolenia zmeniť, nahradiť alebo odobrať. Odchylne od uvedeného termínu by sa malo poskytnúť dlhšie obdobie na predloženie a vyhodnotenie aktualizovanej úplnej dokumentácie podľa prílohy III, ako sa stanovuje v smernici 91/414/EHS, v súvislosti s každým prípravkom na ochranu rastlín a s každým predpokladaným použitím a v súlade s jednotnými zásadami.

                     (8)

                     Zo skúseností so zaraďovaním účinných látok hodnotených v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o umiestnení na trh prípravkov na ochranu rastlín (5), do prílohy I k smernici 91/414/EHS vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii, ktorá spĺňa požiadavky stanovené v prílohe II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení príloha I k uvedenej smernici, alebo s nariadeniami, ktorými sa schvaľujú účinné látky.

                     (9)

                     V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (6), mala zodpovedajúcim spôsobom zmeniť.

                     (10)

                     Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

               PRIJALA TOTO NARIADENIE:

            Článok 1
            Schválenie účinnej látky
            Účinná látka Bacillus firmus I-1582 špecifikovaná v prílohe I sa schvaľuje za podmienok stanovených v tejto prílohe.

            Článok 2
            Prehodnotenie prípravkov na ochranu rastlín

               1.   Členské štáty v súlade s nariadením (ES) č. 1107/2009 v prípade potreby do 31. marca 2014 zmenia alebo odoberú platné povolenia na prípravky na ochranu rastlín s obsahom Bacillus firmus I-1582 ako účinnej látky.
               Do tohto dátumu overia najmä to, či sú splnené podmienky stanovené v prílohe I k tomuto nariadeniu, s výnimkou podmienok stanovených v stĺpci o osobitných ustanoveniach uvedenej prílohy, a či držiteľ povolenia má dokumentáciu, ktorá spĺňa požiadavky prílohy II k smernici 91/414/EHS, alebo k nej má prístup v súlade s podmienkami uvedenými v článku 13 ods. 1 až 4 uvedenej smernice a v článku 62 nariadenia (ES) č. 1107/2009.

               2.   Odchylne od odseku 1 členské štáty opätovne prehodnotia každý povolený prípravok na ochranu rastlín s obsahom Bacillus firmus I-1582 ako jedinej účinnej látky alebo jednej z viacerých účinných látok, z ktorých boli všetky najneskôr do 30. septembra 2013 uvedené v prílohe k vykonávaciemu nariadeniu (EÚ) č. 540/2011, v súlade s jednotnými zásadami, na ktoré sa odkazuje v článku 29 ods. 6 nariadenia (ES) č. 1107/2009, na základe dokumentácie, ktorá spĺňa požiadavky prílohy III k smernici 91/414/EHS, a s prihliadnutím na stĺpec o osobitných ustanoveniach prílohy I k tomuto nariadeniu. Na základe tohto hodnotenia určia, či prípravok spĺňa podmienky stanovené v článku 29 ods. 1 nariadenia (ES) č. 1107/2009.
               Po tomto určení členské štáty:

                           a)

                           v prípade prípravku s obsahom Bacillus firmus I-1582 ako jedinej účinnej látky v prípade potreby zmenia alebo odoberú povolenie najneskôr do 31. marca 2015 alebo

                           b)

                           v prípade prípravku s obsahom Bacillus firmus I-1582 ako jednej z viacerých účinných látok v prípade potreby zmenia alebo odoberú povolenie do 31. marca 2015 alebo do dátumu určeného na takúto zmenu alebo odobratie v príslušnom akte alebo aktoch, ktorými sa príslušná látka alebo látky dopĺňajú do prílohy I k smernici 91/414/EHS alebo ktorými sa táto príslušná látka alebo látky schvaľujú, podľa toho, čo nastane neskôr.

            Článok 3
            Zmeny vykonávacieho nariadenia (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.

            Článok 4
            Nadobudnutie účinnosti a dátum uplatňovania
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. októbra 2013.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. apríla 2013

                  Za Komisiu

                  predseda

               José Manuel BARROSO

            (1)  Ú. v. EÚ L 309, 24.11.2009, s. 1.

            (2)  Ú. v. ES L 230, 19.8.1991, s. 1.

            (3)  Ú. v. EÚ L 49, 24.2.2011, s. 40.

            (4)  Vestník EFSA (EFSA Journal) 2012; 10(9): 2868. K dispozícii online: www.efsa.europa.eu.

            (5)  Ú. v. ES L 366, 15.12.1992, s. 10.

            (6)  Ú. v. EÚ L 153, 11.6.2011, s. 1.

            PRÍLOHA I

                        Všeobecný názov, identifikačné čísla

                        Názov IUPAC

                        Čistota (1)

                        Dátum schválenia

                        Koniec platnosti schválenia

                        Osobitné ustanovenia

                           Bacillus firmus I-1582
                        Číslo zbierky: CNCMI-1582

                        neuvádza sa

                        minimálna koncentrácia: 7,1 × 10 10 jednotiek tvoriacich kolónie/g

                        1. októbra 2013

                        30. septembra 2023

                        Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery revíznej správy o Bacillus firmus I-1582 dokončenej 15. marca 2013 Stálym výborom pre potravinový reťazec a zdravie zvierat, a najmä jej dodatky I a II.
                        Pri tomto celkovom hodnotení členské štáty venujú osobitnú pozornosť ochrane operátorov a pracovníkov, pričom berú do úvahy, že látku Bacillus firmus I-1582 treba považovať za potenciálny senzibilizátor.
                        V podmienkach používania sa podľa potreby uvádzajú opatrenia na zníženie rizika.

               (1)  Ďalšie podrobnosti o identite a špecifikácii účinnej látky sú uvedené v revíznej správe.

            PRÍLOHA II
            V časti B prílohy k vykonávaciemu nariadeniu (EÚ) č. 540/2011 sa dopĺňa táto položka:

                           Číslo

                           Všeobecný názov, identifikačné čísla

                           Názov IUPAC

                           Čistota (*1)

                           Dátum schválenia

                           Koniec platnosti schválenia

                           Osobitné ustanovenia

                           „36.

                              Bacillus firmus I-1582
                           číslo zbierky: CNCMI-1582

                           neuvádza sa

                           minimálna koncentrácia: 7,1 × 1010 jednotiek tvoriacich kolónie/g

                           1. októbra 2013

                           30. septembra 2023

                           Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery revíznej správy o Bacillus firmus I-1582 dokončenej 15. marca 2013 Stálym výborom pre potravinový reťazec a zdravie zvierat, a najmä jej dodatky I a II.
                           Pri tomto celkovom hodnotení členské štáty venujú osobitnú pozornosť ochrane operátorov a pracovníkov, pričom berú do úvahy, že látku Bacillus firmus I-1582 treba považovať za potenciálny senzibilizátor.
                           V podmienkach používania sa podľa potreby uvádzajú opatrenia na zníženie rizika.“

               (*1)  Ďalšie podrobnosti o identite a špecifikácii účinnej látky sú uvedené v revíznej správe.


title: Vykonávacie nariadenie Komisie (EÚ) 2015/1502 z 8. septembra 2015, ktorým sa stanovujú minimálne technické špecifikácie a postupy pre úrovne zabezpečenia prostriedkov elektronickej identifikácie podľa článku 8 ods. 3 nariadenia Európskeho parlamentu a Rady (EÚ) č. 910/2014 o elektronickej identifikácii a dôveryhodných službách pre elektronické transakcie na vnútornom trhu (Text s významom pre EHP)

text:
               9.9.2015

               SK

               Úradný vestník Európskej únie

               L 235/7

         VYKONÁVACIE NARIADENIE KOMISIE (EÚ) 2015/1502
   z 8. septembra 2015,
   ktorým sa stanovujú minimálne technické špecifikácie a postupy pre úrovne zabezpečenia prostriedkov elektronickej identifikácie podľa článku 8 ods. 3 nariadenia Európskeho parlamentu a Rady (EÚ) č. 910/2014 o elektronickej identifikácii a dôveryhodných službách pre elektronické transakcie na vnútornom trhu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (1), a najmä na jeho článok 8 ods. 3,
   keďže:

               (1)

               V článku 8 nariadenia (EÚ) č. 910/2014 sa stanovuje, že schéma elektronickej identifikácie oznámená podľa článku 9 ods. 1 musí obsahovať špecifikácie úrovní zabezpečenia „nízka“, „pokročilá“ a „vysoká“ pre prostriedky elektronickej identifikácie vydávané v rámci danej schémy.

               (2)

               Určenie minimálnych technických špecifikácií, noriem a postupov je nevyhnutné na zaistenie jednotného chápania podrobných vlastností úrovní zabezpečenia a na zaistenie interoperability pri mapovaní vnútroštátnych úrovní zabezpečenia oznámených schém elektronickej identifikácie na úrovne zabezpečenia podľa článku 8, ako sa uvádza v článku 12 ods. 4 písm. b) nariadenia (EÚ) č. 910/2014.

               (3)

               Pri príprave špecifikácií a postupov stanovených v tomto vykonávacom akte bola ako zásadná medzinárodná norma v oblasti úrovní zabezpečenia prostriedkov elektronickej identifikácie zohľadnená medzinárodná norma ISO/IEC 29115. Obsah nariadenia (EÚ) č. 910/2014 sa však od tejto medzinárodnej normy líši, a to najmä pokiaľ ide o požiadavky na preukazovanie a overovanie totožnosti, ako aj o spôsob, akým sa zohľadňujú rozdiely medzi dojednaniami v oblasti totožnosti v jednotlivých členských štátoch a existujúcimi nástrojmi na rovnaký účel v EÚ. Preto by sa v prílohe nemalo odkazovať na konkrétny obsah normy ISO/IEC 29115, hoci z tejto medzinárodnej normy vychádza.

               (4)

               Toto nariadenie bolo vypracované na základe prístupu založeného na výsledkoch, keďže bol najvhodnejší, čo sa odráža aj vo vymedzeniach použitých na špecifikovanie termínov a pojmov. Berie sa v nich do úvahy cieľ nariadenia (EÚ) č. 910/2014 v súvislosti s úrovňami zabezpečenia prostriedkov elektronickej identifikácie. Preto by sa pri stanovovaní špecifikácií a postupov stanovených v tomto vykonávacom akte mal v najvyššej možnej miere zohľadniť rozsiahly pilotný projekt STORK vrátane špecifikácií, ktoré boli v jeho rámci vyvinuté, ako aj vymedzenia a pojmy uvedené v norme ISO/IEC 29115.

               (5)

               Spoľahlivé zdroje môžu mať v závislosti od kontextu, v ktorom treba overiť nejaký aspekt dôkazu totožnosti, mnoho podôb, ako sú okrem iného registre, doklady a orgány. V rôznych členských štátoch sa môžu spoľahlivé zdroje líšiť, a to dokonca v podobnom kontexte.

               (6)

               V požiadavkách na preukazovanie a overovanie totožnosti by sa mali zohľadňovať rozdielne systémy a postupy a zároveň zaistiť dostatočne vysoký stupeň zabezpečenia s cieľom vytvoriť potrebnú dôveru. Preto by sa akceptovanie postupov, ktoré sa predtým používali na iné účely, než je vydávanie prostriedkov elektronickej identifikácie, malo podmieniť potvrdením toho, že tieto postupy spĺňajú požiadavky stanovené pre príslušnú úroveň zabezpečenia.

               (7)

               Obvykle sa využívajú určité faktory autentifikácie, ako napríklad spoločné tajomstvá, fyzické zariadenia a fyzické vlastnosti. Na zvýšenie bezpečnosti procesu autentifikácie by sa však malo podnecovať používanie väčšieho počtu faktorov autentifikácie, a najmä z rôznych kategórií faktorov.

               (8)

               Toto nariadenie by nemalo mať vplyv na práva právnických osôb na zastúpenie. V prílohe by sa však mali stanovovať požiadavky na prepojenie medzi prostriedkami elektronickej identifikácie fyzických a právnických osôb.

               (9)

               Mal by sa uznať význam systémov riadenia informačnej bezpečnosti a služieb, ako aj význam používania uznávaných metodík a uplatňovania zásad zakotvených v normách, ako sú normy súboru ISO/IEC 27000 a súboru ISO/IEC 20000.

               (10)

               Do úvahy by sa mali brať aj osvedčené postupy týkajúce sa úrovní zabezpečenia v jednotlivých členských štátoch.

               (11)

               Dôležitým nástrojom na overovanie súladu produktov s bezpečnostnými požiadavkami tohto vykonávacieho aktu je bezpečnostná certifikácia IT založená na medzinárodných normách.

               (12)

               Výbor uvedený v článku 48 nariadenia (EÚ) č. 910/2014 nevydal stanovisko v termíne stanovenom jeho predsedom,

         PRIJALA TOTO NARIADENIE:
   Článok 1
   1.   Úrovne zabezpečenia „nízka“, „pokročilá“ a „vysoká“ pre prostriedky elektronickej identifikácie vydané v rámci oznámenej schémy elektronickej identifikácie sa určujú vzhľadom na špecifikácie a postupy stanovené v prílohe.
   2.   Na špecifikovanie úrovne zabezpečenia prostriedkov elektronickej identifikácie vydaných v rámci oznámenej schémy elektronickej identifikácie sa použijú špecifikácie a postupy stanovené v prílohe tak, že sa určí spoľahlivosť a kvalita týchto prvkov:

               a)

               prihlásenie, ako sa stanovuje v oddiele 2.1 prílohy k tomuto nariadeniu podľa článku 8 ods. 3 písm. a) nariadenia (EÚ) č. 910/2014;

               b)

               riadenie prostriedkov elektronickej identifikácie, ako sa stanovuje v oddiele 2.2 prílohy k tomuto nariadeniu podľa článku 8 ods. 3 písm. b) a f) nariadenia (EÚ) č. 910/2014;

               c)

               autentifikácia, ako sa stanovuje v oddiele 2.3 prílohy k tomuto nariadeniu podľa článku 8 ods. 3 písm. c) nariadenia (EÚ) č. 910/2014;

               d)

               riadenie a organizácia, ako sa stanovuje v oddiele 2.4 prílohy k tomuto nariadeniu podľa článku 8 ods. 3 písm. d) a e) nariadenia (EÚ) č. 910/2014.

         3.   Ak prostriedky elektronickej identifikácie vydané v rámci oznámenej schémy elektronickej identifikácie spĺňajú nejakú požiadavku uvedenú pre vyššiu úroveň zabezpečenia, potom sa predpokladá, že spĺňajú aj zodpovedajúcu požiadavku nižšej úrovne zabezpečenia.
   4.   Pokiaľ nie je v príslušnej časti prílohy uvedené inak, musia byť na dosiahnutie údajnej úrovne zabezpečenia splnené všetky prvky uvedené v prílohe pre konkrétnu úroveň zabezpečenia prostriedkov elektronickej identifikácie vydaných v rámci oznámenej schémy elektronickej identifikácie.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. septembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 257, 28.8.2014, s. 73.

      PRÍLOHA

         Technické špecifikácie a postupy pre úrovne zabezpečenia „nízka“, „pokročilá“ a „vysoká“ pre prostriedky elektronickej identifikácie vydané v rámci oznámenej schémy elektronickej identifikácie

      1.   Platné vymedzenie pojmov

      Na účely tejto prílohy sa uplatňuje toto vymedzenie pojmov:

                  1.

                  „spoľahlivý zdroj“ je akýkoľvek zdroj bez ohľadu na svoju podobu, pri ktorom sa dá spoľahnúť na to, že poskytuje presné údaje, informácie a/alebo dôkazy, ktoré sa môžu použiť na preukázanie totožnosti;

                  2.

                  „faktor autentifikácie“ je faktor, pri ktorom sa potvrdilo, že je spojený s osobou, a ktorý patrí do niektorej z týchto kategórií:

                              a)

                              „faktor autentifikácie na základe držby“ je faktor autentifikácie, ktorého držbu je osoba povinná preukázať;

                              b)

                              „faktor autentifikácie na základe poznania“ je faktor autentifikácie, ktorého poznanie je osoba povinná preukázať;

                              c)

                              „inherentný faktor autentifikácie“ je faktor autentifikácie, ktorý je založený na fyzickej vlastnosti fyzickej osoby, pričom osoba je povinná preukázať, že má túto fyzickú vlastnosť;

                  3.

                  „dynamická autentifikácia“ je elektronický proces využívajúci kryptografiu alebo iné techniky na poskytnutie prostriedkov, ktoré na požiadanie vytvoria elektronický dôkaz o tom, že osoba má kontrolu nad identifikačnými údajmi alebo ich má v držbe, pričom tento proces sa pri každej autentifikácii medzi osobou a systémom, ktorý overuje jej totožnosť, mení;

                  4.

                  „systém riadenia informačnej bezpečnosti“ je súbor procesov a postupov určených na zmiernenie rizík súvisiacich s informačnou bezpečnosťou na prijateľné úrovne.

            2.   Technické špecifikácie a postupy

      Prvky technických špecifikácií a postupov uvedené v tejto prílohe sa používajú na stanovenie spôsobu, akým sa požiadavky a kritériá uvedené v článku 8 nariadenia (EÚ) č. 910/2014 uplatňujú na prostriedky elektronickej identifikácie vydané v rámci schémy elektronickej identifikácie.
      2.1.   Registrácia

      2.1.1.   Žiadosť a prihlásenie

                  Úroveň zabezpečenia

                  Potrebné prvky

                  Nízka

                              1.

                              Zabezpečenie toho, aby žiadateľ poznal podmienky týkajúce sa používania prostriedkov elektronickej identifikácie.

                              2.

                              Zabezpečenie toho, aby žiadateľ poznal odporúčané bezpečnostné opatrenia týkajúce sa prostriedkov elektronickej identifikácie.

                              3.

                              Zhromaždenie relevantných údajov o totožnosti požadovaných na preukázanie a overenie totožnosti.

                  Pokročilá

                  Rovnaké ako pri úrovni „nízka“.

                  Vysoká

                  Rovnaké ako pri úrovni „nízka“.

            2.1.2.   Preukazovanie a overovanie totožnosti (fyzická osoba)

                  Úroveň zabezpečenia

                  Potrebné prvky

                  Nízka

                              1.

                              Možno predpokladať, že daná osoba má v držbe dôkaz označujúci údajnú totožnosť, uznaný členským štátom, v ktorom sa žiadosť o prostriedok elektronickej identifikácie podáva.

                              2.

                              Možno predpokladať, že dôkaz je pravý alebo že podľa spoľahlivého zdroja existuje, a podľa všetkého je platný.

                              3.

                              Spoľahlivému zdroju je známe, že údajná totožnosť existuje, a možno predpokladať, že osoba hlásiaca sa k nejakej totožnosti, je jedna a tá istá.

                  Pokročilá

                  Úroveň „nízka“ a zároveň musí byť splnená jedna z alternatív uvedených v bodoch 1 až 4:

                              1.

                              Bolo overené, že osoba má v držbe dôkaz označujúci údajnú totožnosť, uznaný členským štátom, v ktorom sa žiadosť o prostriedok elektronickej identifikácie podáva,
                              a
                              dôkaz je skontrolovaný, aby sa zistilo, či je pravý, alebo je podľa spoľahlivého zdroja známe, že existuje a viaže sa na skutočnú osobu,
                              a
                              boli podniknuté kroky na minimalizáciu rizika, že totožnosť danej osoby nie je údajná totožnosť, pričom sa bralo do úvahy napríklad riziko, že dôkaz sa stratil, bol odcudzený, jeho platnosť bola pozastavená alebo zrušená alebo uplynula,
                              alebo

                              2.

                              sa predloží doklad totožnosti počas procesu registrácie v členskom štáte, v ktorom sa doklad vydal, a tento doklad sa zjavne viaže na osobu, ktorá ho predkladá,
                              a
                              podnikli sa kroky na minimalizáciu rizika, že totožnosť danej osoby nie je údajná totožnosť, pričom sa bralo do úvahy napríklad riziko, že doklady sa stratili, boli odcudzené, bola pozastavená alebo zrušená ich platnosť alebo ich platnosť uplynula,
                              alebo

                              3.

                              ak postupy, ktoré v minulosti použil verejný alebo súkromný subjekt v tom istom členskom štáte na iné účely, než je vydanie prostriedku elektronickej identifikácie, poskytujú zabezpečenie rovnocenné s postupmi stanovenými v oddiele 2.1.2 pre úroveň zabezpečenia „pokročilá“, potom subjekt zodpovedný za registráciu nemusí opakovať už tieto použité postupy za predpokladu, že takéto rovnocenné zabezpečenie potvrdí orgán posudzovania zhody uvedený v článku 2 bode 13 nariadenia Európskeho parlamentu a Rady (ES) č. 765/2008 (1) alebo rovnocenný orgán,
                              alebo

                              4.

                              ak sa prostriedky elektronickej identifikácie vydávajú na základe platného oznámeného prostriedku elektronickej identifikácie s úrovňou zabezpečenia „pokročilá“ alebo „vysoká“, pričom sa berú do úvahy riziká zmeny osobných identifikačných údajov, nie je potrebné opakovať procesy preukazovania a overovania totožnosti. Ak prostriedok elektronickej identifikácie slúžiaci ako základ nebol oznámený, musí úroveň zabezpečenia „pokročilá“ alebo „vysoká“ potvrdiť orgán posudzovania zhody uvedený v článku 2 bode 13 nariadenia (ES) č. 765/2008 alebo rovnocenný orgán.

                  Vysoká

                  Musia byť splnené požiadavky uvedené v bode 1 alebo v bode 2:

                              1.

                              Úroveň „pokročilá“ a zároveň musí byť splnená jedna z alternatív uvedených v písmenách a) až c):

                                          a)

                                          Ak bolo overené, že daná osoba má v držbe fotografický alebo biometrický identifikačný dôkaz uznaný členským štátom, v ktorom sa žiadosť o prostriedok elektronickej identifikácie podáva, a tento dôkaz označuje údajnú totožnosť, dôkaz je skontrolovaný, aby sa zistilo, či je podľa spoľahlivého zdroja platný,
                                          a
                                          prostredníctvom porovnania jednej alebo viacerých fyzických vlastností danej osoby so spoľahlivým zdrojom sa identifikuje, že žiadateľ má údajnú totožnosť,
                                          alebo

                                          b)

                                          ak postupy, ktoré v minulosti použil verejný alebo súkromný subjekt v tom istom členskom štáte na iné účely, než je vydanie prostriedku elektronickej identifikácie, poskytujú zabezpečenie rovnocenné s postupmi uvedenými v oddiele 2.1.2 pre úroveň zabezpečenia „vysoká“, potom subjekt zodpovedný za registráciu nemusí opakovať tieto predchádzajúce postupy za predpokladu, že je takéto rovnocenné zabezpečenie potvrdené orgánom posudzovania zhody uvedeným v článku 2 bode 13 nariadenia (ES) č. 765/2008 alebo rovnocenným orgánom,
                                          a
                                          sú prijaté kroky na preukázanie toho, že výsledky predchádzajúcich postupov sú naďalej platné,
                                          alebo

                                          c)

                                          ak sa prostriedky elektronickej identifikácie vydávajú na základe platných oznámených prostriedkov elektronickej identifikácie s úrovňou zabezpečenia „vysoká“, pričom sa berú do úvahy riziká zmeny osobných identifikačných údajov, nie je potrebné opakovať procesy preukazovania a overovania totožnosti. Ak prostriedok elektronickej identifikácie slúžiaci ako základ nebol oznámený, musí úroveň zabezpečenia „vysoká“ potvrdiť orgán posudzovania zhody uvedený v článku 2 bode 13 nariadenia (ES) č. 765/2008 alebo rovnocenný orgán,
                                          a
                                          sú prijaté kroky na preukázanie toho, že výsledky predchádzajúceho postupu vydávania oznámených prostriedkov elektronickej identifikácie naďalej platia,

                                    alebo

                              2.

                              ak žiadateľ nepredloží žiadny uznaný fotografický alebo biometrický identifikačný dôkaz, uplatnia sa rovnaké postupy, aké sa na získanie takéhoto uznaného fotografického alebo biometrického identifikačného dôkazu používajú na vnútroštátnej úrovni v členskom štáte subjektu zodpovedného za registráciu.

            2.1.3.   Preukazovanie a overovanie totožnosti (právnická osoba)

                  Úroveň zabezpečenia

                  Potrebné prvky

                  Nízka

                              1.

                              Údajná totožnosť právnickej osoby je preukázaná na základe dôkazu uznaného členským štátom, v ktorom sa žiadosť o prostriedok elektronickej identifikácie podáva.

                              2.

                              Dôkaz je podľa všetkého platný a možno predpokladať, že je pravý alebo že podľa spoľahlivého zdroja existuje, ak je zahrnutie právnickej osoby do spoľahlivého zdroja dobrovoľné a upravuje ho dohoda medzi právnickou osobou a spoľahlivým zdrojom.

                              3.

                              Spoľahlivému zdroju nie je známe, že by právnická osoba mala postavenie, ktoré by jej bránilo konať ako daná právnická osoba.

                  Pokročilá

                  Úroveň „nízka“ a zároveň musí byť splnená jedna z alternatív uvedených v bodoch 1 až 3:

                              1.

                              Údajná totožnosť právnickej osoby je preukázaná na základe dôkazu uznaného členským štátom, v ktorom sa žiadosť o prostriedok elektronickej identifikácie podáva, a to vrátane názvu, právnej formy a (prípadne) registračného čísla právnickej osoby,
                              a
                              dôkaz je skontrolovaný, aby sa zistilo, či je pravý, alebo či je podľa spoľahlivého zdroja známe, že existuje, ak sa pre pôsobenie právnickej osoby v jej odvetví vyžaduje, aby bola zahrnutá do spoľahlivého zdroja,
                              a
                              boli podniknuté kroky na minimalizáciu rizika, že totožnosť právnickej osoby nie je údajná totožnosť, pričom sa bralo do úvahy napríklad riziko, že doklady sa stratili, boli odcudzené, bola pozastavená alebo zrušená ich platnosť alebo ich platnosť uplynula,
                              alebo

                              2.

                              ak postupy, ktoré v minulosti použil verejný alebo súkromný subjekt v tom istom členskom štáte na iné účely, než je vydanie prostriedku elektronickej identifikácie, poskytujú zabezpečenie rovnocenné s postupmi uvedenými v oddiele 2.1.3 pre úroveň zabezpečenia „pokročilá“, potom subjekt zodpovedný za registráciu nemusí opakovať tieto predchádzajúce postupy za predpokladu, že je takéto rovnocenné zabezpečenie potvrdené orgánom posudzovania zhody uvedeným v článku 2 bode 13 nariadenia (ES) č. 765/2008 alebo rovnocenným orgánom,
                              alebo

                              3.

                              ak sa prostriedky elektronickej identifikácie vydávajú na základe platných oznámených prostriedkov elektronickej identifikácie s úrovňou zabezpečenia „pokročilá“ alebo „vysoká“, nie je potrebné opakovať procesy preukazovania a overovania totožnosti. Ak prostriedok elektronickej identifikácie slúžiaci ako základ nebol oznámený, musí úroveň zabezpečenia „pokročilá“ alebo „vysoká“ potvrdiť orgán posudzovania zhody uvedený v článku 2 bode 13 nariadenia (ES) č. 765/2008 alebo rovnocenný orgán.

                  Vysoká

                  Úroveň „pokročilá“ a zároveň musí byť splnená jedna z alternatív uvedených v bodoch 1 až 3:

                              1.

                              Údajná totožnosť právnickej osoby je preukázaná na základe dôkazu uznaného členským štátom, v ktorom sa žiadosť o prostriedok elektronickej identifikácie podáva, a to vrátane názvu právnickej osoby, jej právnej formy a najmenej jedného jedinečného identifikátora používaného na vnútroštátnej úrovni a označujúceho danú právnickú osobu,
                              a
                              dôkaz je skontrolovaný, aby sa zistilo, či je podľa spoľahlivého zdroja platný,
                              alebo

                              2.

                              ak postupy, ktoré v minulosti použil verejný alebo súkromný subjekt v tom istom členskom štáte na iné účely, než je vydanie prostriedku elektronickej identifikácie, poskytujú zabezpečenie rovnocenné s postupmi uvedenými v oddiele 2.1.3 pre úroveň zabezpečenia „vysoká“, potom subjekt zodpovedný za registráciu nemusí opakovať tieto predchádzajúce postupy za predpokladu, že je takéto rovnocenné zabezpečenie potvrdené orgánom posudzovania zhody uvedeným v článku 2 bode 13 nariadenia (ES) č. 765/2008 alebo rovnocenným orgánom,
                              a
                              sú prijaté kroky na preukázanie toho, že výsledky tohto predchádzajúceho postupu sú naďalej platné,
                              alebo

                              3.

                              ak sa prostriedky elektronickej identifikácie vydávajú na základe platných oznámených prostriedkov elektronickej identifikácie s úrovňou zabezpečenia „vysoká“, nie je potrebné opakovať procesy preukazovania a overovania totožnosti. Ak prostriedok elektronickej identifikácie slúžiaci ako základ nebol oznámený, musí úroveň zabezpečenia „vysoká“ potvrdiť orgán posudzovania zhody uvedený v článku 2 bode 13 nariadenia (ES) č. 765/2008 alebo rovnocenný orgán,
                              a
                              sú prijaté kroky na preukázanie toho, že výsledky predchádzajúceho postupu vydávania oznámených prostriedkov elektronickej identifikácie naďalej platia.

            2.1.4.   Prepojenie medzi prostriedkami elektronickej identifikácie fyzických a právnických osôb

      V príslušných prípadoch platia pre prepojenie medzi prostriedkom elektronickej identifikácie fyzickej osoby a prostriedkom elektronickej identifikácie právnickej osoby (ďalej len „prepojenie“) tieto podmienky:

                  1.

                  Musí byť možné pozastaviť a/alebo zrušiť prepojenie. Životný cyklus prepojenia (napr. aktivácia, pozastavenie, obnovenie, zrušenie) sa spravuje podľa postupov uznaných na vnútroštátnej úrovni.

                  2.

                  Fyzická osoba, ktorej prostriedok elektronickej identifikácie je prepojený s prostriedkom elektronickej identifikácie právnickej osoby, môže poveriť uplatňovaním tohto prepojenia inú fyzickú osobu na základe postupov uznaných na vnútroštátnej úrovni. Zodpovednosť však naďalej nesie poverujúca fyzická osoba.

                  3.

                  Prepojenie sa realizuje takto:

                              Úroveň zabezpečenia

                              Potrebné prvky

                              Nízka

                                          1.

                                          Je overené, že preukázanie totožnosti fyzickej osoby konajúcej v mene právnickej osoby bolo vykonané na úrovni „nízka“ alebo na vyššej úrovni.

                                          2.

                                          Prepojenie bolo vytvorené na základe postupov uznaných na vnútroštátnej úrovni.

                                          3.

                                          Spoľahlivému zdroju nie je známe, že by fyzická osoba mala postavenie, ktoré by jej bránilo konať v mene danej právnickej osoby.

                              Pokročilá

                              Bod 3 úrovne „nízka“ a zároveň:

                                          1.

                                          Je overené, že preukázanie totožnosti fyzickej osoby konajúcej v mene právnickej osoby bolo vykonané na úrovni „pokročilá“ alebo „vysoká“.

                                          2.

                                          Prepojenie bolo vytvorené na základe postupov uznaných na vnútroštátnej úrovni, ktorých výsledkom bola registrácia prepojenia v spoľahlivom zdroji.

                                          3.

                                          Prepojenie bolo overené na základe informácií zo spoľahlivého zdroja.

                              Vysoká

                              Bod 3 úrovne „nízka“ a bod 2 úrovne „pokročilá“ a zároveň:

                                          1.

                                          Je overené, že preukázanie totožnosti fyzickej osoby konajúcej v mene právnickej osoby bolo vykonané na úrovni „vysoká“.

                                          2.

                                          Prepojenie bolo overené na základe jedinečného identifikátora označujúceho právnickú osobu používaného na vnútroštátnej úrovni a na základe informácií zo spoľahlivého zdroja, ktoré jedinečným spôsobom vystihujú fyzickú osobu.

            2.2.   Riadenie prostriedkov elektronickej identifikácie

      2.2.1.   Vlastnosti a uspôsobenie prostriedkov elektronickej identifikácie

                  Úroveň zabezpečenia

                  Potrebné prvky

                  Nízka

                              1.

                              Prostriedok elektronickej identifikácie využíva najmenej jeden faktor autentifikácie.

                              2.

                              Prostriedok elektronickej identifikácie je uspôsobený tak, aby vydavateľ mohol prijať primerané kroky na kontrolu toho, či sa používa iba pod kontrolou alebo v držbe osoby, ktorej patrí.

                  Pokročilá

                              1.

                              Prostriedok elektronickej identifikácie využíva najmenej dva faktory autentifikácie z rôznych kategórií.

                              2.

                              Prostriedok elektronickej identifikácie je uspôsobený tak, aby bolo možné predpokladať, že sa používa iba pod kontrolou alebo v držbe osoby, ktorej patrí.

                  Vysoká

                  Úroveň „pokročilá“ a zároveň:

                              1.

                              Prostriedok elektronickej identifikácie chráni proti vyhotovovaniu duplikátov a manipulácii, ako aj proti útočníkom s vysokým útočným potenciálom.

                              2.

                              Prostriedok elektronickej identifikácie je uspôsobený tak, aby ho osoba, ktorej patrí, mohla spoľahlivo chrániť pred použitím inými osobami.

            2.2.2.   Vydanie, doručenie a aktivácia

                  Úroveň zabezpečenia

                  Potrebné prvky

                  Nízka

                  Po vydaní sa prostriedok elektronickej identifikácie doručí prostredníctvom mechanizmu, na základe ktorého sa dá predpokladať, že ho dostane iba určená osoba.

                  Pokročilá

                  Po vydaní sa prostriedok elektronickej identifikácie doručí prostredníctvom mechanizmu, na základe ktorého sa dá predpokladať, že bude doručený iba do držby osoby, ktorej patrí.

                  Vysoká

                  V procese aktivácie sa overí, že prostriedok elektronickej identifikácie bol doručený iba do držby osoby, ktorej patrí.

            2.2.3.   Pozastavenie, zrušenie a obnovenie aktivácie

                  Úroveň zabezpečenia

                  Potrebné prvky

                  Nízka

                              1.

                              Prostriedok elektronickej identifikácie je možné pozastaviť a/alebo zrušiť včas a účinným spôsobom.

                              2.

                              Existujú opatrenia na zabránenie neoprávnenému pozastaveniu, zrušeniu a/alebo obnoveniu aktivácie.

                              3.

                              K obnoveniu aktivácie dôjde len vtedy, ak sú naďalej splnené rovnaké požiadavky na zabezpečenie ako požiadavky stanovené pred pozastavením alebo zrušením.

                  Pokročilá

                  Rovnaké ako pri úrovni „nízka“.

                  Vysoká

                  Rovnaké ako pri úrovni „nízka“.

            2.2.4.   Obnovenie a výmena

                  Úroveň zabezpečenia

                  Potrebné prvky

                  Nízka

                  Ak sa vezmú do úvahy riziká zmeny osobných identifikačných údajov, obnovenie alebo výmena musia spĺňať rovnaké požiadavky na zabezpečenie ako pôvodné preukázanie a overenie identity alebo sa zakladajú na platnom prostriedku elektronickej identifikácie rovnakej alebo vyššej úrovne zabezpečenia.

                  Pokročilá

                  Rovnaké ako pri úrovni „nízka“.

                  Vysoká

                  Úroveň „nízka“ a zároveň:
                  Ak sa obnovenie alebo výmena zakladajú na platnom prostriedku elektronickej identifikácie, identifikačné údaje sa overujú podľa spoľahlivého zdroja.

            2.3.   Autentifikácia

      Tento oddiel sa zameriava na hrozby spojené s používaním mechanizmu autentifikácie a uvádzajú sa v ňom požiadavky na každú úroveň zabezpečenia. Kontroly sa v tomto oddiele chápu ako kontroly úmerné rizikám na danej úrovni.
      2.3.1.   Mechanizmus autentifikácie

      V nasledujúcej tabuľke sa uvádzajú požiadavky podľa jednotlivých úrovní zabezpečenia, pokiaľ ide o mechanizmus autentifikácie, prostredníctvom ktorého fyzická alebo právnická osoba používa prostriedok elektronickej identifikácie na potvrdenie svojej totožnosti spoliehajúcej sa strane.

                  Úroveň zabezpečenia

                  Potrebné prvky

                  Nízka

                              1.

                              Uvoľneniu osobných identifikačných údajov predchádza spoľahlivé overenie prostriedku elektronickej identifikácie a jeho platnosti.

                              2.

                              Ak sú osobné identifikačné údaje uložené ako súčasť mechanizmu autentifikácie, tieto informácie sú zabezpečené proti strate a proti vyzradeniu vrátane offline analýzy.

                              3.

                              V mechanizme autentifikácie sú implementované bezpečnostné kontroly na overenie prostriedku elektronickej identifikácie, takže je veľmi nepravdepodobné, že by činnosti, ako je hádanie, odpočúvanie, reprodukcia alebo manipulácia komunikácie útočníkom s rozšíreným základným útočným potenciálom, mohli rozvrátiť mechanizmus autentifikácie.

                  Pokročilá

                  Úroveň „nízka“ a zároveň:

                              1.

                              Uvoľneniu osobných identifikačných údajov predchádza spoľahlivé overenie prostriedku elektronickej identifikácie a jeho platnosti prostredníctvom dynamickej autentifikácie.

                              2.

                              V mechanizme autentifikácie sú implementované bezpečnostné kontroly na overenie prostriedku elektronickej identifikácie, takže je veľmi nepravdepodobné, že by činnosti, ako je hádanie, odpočúvanie, reprodukcia alebo manipulácia komunikácie útočníkom so stredným útočným potenciálom, mohli rozvrátiť mechanizmus autentifikácie.

                  Vysoká

                  Úroveň „pokročilá“ a zároveň:
                  V mechanizme autentifikácie sú implementované bezpečnostné kontroly na overenie prostriedku elektronickej identifikácie, takže je veľmi nepravdepodobné, že by činnosti, ako je hádanie, odpočúvanie, reprodukcia alebo manipulácia komunikácie útočníkom s vysokým útočným potenciálom, mohli rozvrátiť mechanizmus autentifikácie.

            2.4.   Riadenie a organizácia

      Všetci účastníci, ktorí poskytujú služby súvisiace s elektronickou identifikáciou v cezhraničnom kontexte (ďalej len „poskytovatelia“), musia mať zavedené zdokumentované postupy a politiky riadenia informačnej bezpečnosti, prístupy k riadeniu rizík a iné uznané kontroly, aby príslušným riadiacim orgánom pre schémy elektronickej identifikácie v jednotlivých členských štátoch poskytli záruku, že sa zaviedli účinné postupy. V celom oddiele 2.4 sa všetky požiadavky/prvky chápu ako úmerné rizikám na danej úrovni.
      2.4.1.   Všeobecné ustanovenia

                  Úroveň zabezpečenia

                  Potrebné prvky

                  Nízka

                              1.

                              Poskytovatelia dodávajúci prevádzkové služby, na ktoré sa vzťahuje toto nariadenie, sú orgány verejnej správy alebo právnické osoby uznané ako také vnútroštátnym právom členského štátu, majú zavedenú organizáciu a sú plne prevádzkyschopné na všetkých úsekoch, ktoré sú relevantné pre poskytovanie týchto služieb.

                              2.

                              Poskytovatelia spĺňajú všetky právne požiadavky, ktoré sa na nich vzťahujú v súvislosti s prevádzkou a dodávaním služby, vrátane druhov informácií, ktoré možno požadovať, spôsobu vykonávania preukazovania totožnosti, informácií, ktoré sa môžu uchovávať, a času, počas ktorého sa môžu uchovávať.

                              3.

                              Poskytovatelia dokážu preukázať svoju schopnosť prevziať riziko zodpovednosti za škodu, ako aj to, že majú dostatočné finančné zdroje na pokračovanie činnosti a poskytovanie služieb.

                              4.

                              Poskytovatelia sú zodpovední za plnenie všetkých záväzkov zadaných externým subjektom a za ich súlad s politikou schémy tak, ako keby tieto úlohy vykonali samotní poskytovatelia.

                              5.

                              Schémy elektronickej identifikácie, ktoré neboli zriadené na základe vnútroštátneho práva, majú zavedený účinný plán ukončenia činnosti. Takýto plán musí zahŕňať riadne prerušenie služby alebo pokračovanie iným poskytovateľom, spôsob, akým sa informujú príslušné orgány a koncoví používatelia, ako aj podrobnosti o tom, akým spôsobom sa v súlade s politikou schémy majú chrániť, uchovávať a ničiť záznamy.

                  Pokročilá

                  Rovnaké ako pri úrovni „nízka“.

                  Vysoká

                  Rovnaké ako pri úrovni „nízka“.

            2.4.2.   Uverejnené oznámenia a informácie pre používateľov

                  Úroveň zabezpečenia

                  Potrebné prvky

                  Nízka

                              1.

                              Existencia zverejneného vymedzenia služby, ktoré zahŕňa všetky platné podmienky a poplatky vrátane všetkých obmedzení jej používania. Vymedzenie služby musí obsahovať politiku ochrany osobných údajov.

                              2.

                              Musí sa zaviesť vhodná politika a postupy, aby sa zabezpečilo, že používatelia služby budú včas a spoľahlivo informovaní o všetkých zmenách vymedzenia služby a akýchkoľvek platných podmienok a politiky ochrany osobných údajov pre uvedenú službu.

                              3.

                              Musia sa zaviesť vhodné politiky a postupy na zabezpečenie úplných a správnych odpovedí na žiadosti o informácie.

                  Pokročilá

                  Rovnaké ako pri úrovni „nízka“.

                  Vysoká

                  Rovnaké ako pri úrovni „nízka“.

            2.4.3.   Riadenie informačnej bezpečnosti

                  Úroveň zabezpečenia

                  Potrebné prvky

                  Nízka

                  Existuje účinný systém riadenia informačnej bezpečnosti na riadenie a kontrolu rizík v oblasti informačnej bezpečnosti.

                  Pokročilá

                  Úroveň „nízka“ a zároveň:
                  Systém riadenia informačnej bezpečnosti dodržiava osvedčené normy alebo zásady riadenia a kontroly rizík v oblasti informačnej bezpečnosti.

                  Vysoká

                  Rovnaké ako pri úrovni „pokročilá“.

            2.4.4.   Vedenie záznamov

                  Úroveň zabezpečenia

                  Potrebné prvky

                  Nízka

                              1.

                              Zaznamenávanie a uchovávanie relevantných informácií pomocou účinného systému riadenia záznamov pri zohľadnení platných právnych predpisov a osvedčených postupov v oblasti ochrany a uchovávania údajov.

                              2.

                              Pokiaľ to povoľujú vnútroštátne právne predpisy alebo iné vnútroštátne správne úpravy, uchovávanie a ochrana záznamov, kým sa vyžadujú na účely auditu a vyšetrovania porušení bezpečnosti a uchovávania údajov, a ich následné bezpečné zničenie.

                  Pokročilá

                  Rovnaké ako pri úrovni „nízka“.

                  Vysoká

                  Rovnaké ako pri úrovni „nízka“.

            2.4.5.   Zariadenia a personál

      V nasledujúcej tabuľke sa uvádzajú požiadavky na zariadenia a personál a prípadne na subdodávateľov, ktorí vykonávajú úlohy, na ktoré sa vzťahuje toto nariadenie. Súlad s každou z požiadaviek musí byť úmerný úrovni rizika spojeného s poskytovanou úrovňou zabezpečenia.

                  Úroveň zabezpečenia

                  Potrebné prvky

                  Nízka

                              1.

                              Existencia postupov, ktoré zabezpečujú, aby personál a subdodávatelia boli dostatočne vyškolení, kvalifikovaní a skúsení, pokiaľ ide o zručnosti potrebné na vykonávanie úloh, ktoré plnia.

                              2.

                              Existencia dostatočného počtu zamestnancov a subdodávateľov na primeranú prevádzku služby a zaistenie jej zdrojov v súlade s jej politikami a postupmi.

                              3.

                              Zariadenia používané na poskytovanie služby sa nepretržite monitorujú vzhľadom na škody spôsobené environmentálnymi udalosťami, neoprávnený prístup a iné faktory, ktoré môžu mať vplyv na bezpečnosť služby, a sú pred nimi chránené.

                              4.

                              Zariadenia používané na poskytovanie služby zabezpečujú, aby bol prístup do priestorov, v ktorých sa uchovávajú alebo spracúvajú osobné, kryptografické alebo iné citlivé informácie, obmedzený na oprávnených zamestnancov alebo subdodávateľov.

                  Pokročilá

                  Rovnaké ako pri úrovni „nízka“.

                  Vysoká

                  Rovnaké ako pri úrovni „nízka“.

            2.4.6.   Technické kontroly

                  Úroveň zabezpečenia

                  Potrebné prvky

                  Nízka

                              1.

                              Existencia primeraných technických kontrol na riadenie rizík ohrozujúcich bezpečnosť služieb a na ochranu dôvernosti, integrity a dostupnosti spracúvaných informácií.

                              2.

                              Elektronické komunikačné kanály používané na výmenu osobných alebo citlivých informácií sú chránené proti odpočúvaniu, manipulácii a reprodukcii.

                              3.

                              Ak sa na vydávanie prostriedkov elektronickej identifikácie a autentifikáciu používa citlivý kryptografický materiál, prístup k nemu je obmedzený na úlohy a aplikácie, ktoré si ho bezpodmienečne vyžadujú. Musí sa zabezpečiť, aby sa takýto materiál nikdy trvalo neuchovával ako jednoduchý text.

                              4.

                              Existujú postupy na zabezpečenie toho, aby sa stále udržiavala bezpečnosť a aby existovala schopnosť reagovať na zmeny úrovní rizika, incidenty a narušenia bezpečnosti.

                              5.

                              Všetky nosiče obsahujúce osobné, kryptografické alebo iné citlivé informácie sa uchovávajú, prepravujú a odstraňujú bezpečným a zabezpečeným spôsobom.

                  Pokročilá

                  Rovnaké ako pri úrovni „nízka“ a zároveň:
                  Ak sa na vydávanie prostriedkov elektronickej identifikácie a na autentifikáciu používa citlivý kryptografický materiál, je chránený pred manipuláciou.

                  Vysoká

                  Rovnaké ako pri úrovni „pokročilá“.

            2.4.7.   Súlad a audit

                  Úroveň zabezpečenia

                  Potrebné prvky

                  Nízka

                  Existencia pravidelných vnútorných auditov zameraných na pokrytie všetkých úsekov týkajúcich sa dodávania poskytovaných služieb na zabezpečenie súladu s príslušnou politikou.

                  Pokročilá

                  Existencia pravidelných nezávislých vnútorných alebo vonkajších auditov zameraných na pokrytie všetkých úsekov týkajúcich sa dodávania poskytovaných služieb na zabezpečenie súladu s príslušnou politikou.

                  Vysoká

                              1.

                              Existencia pravidelných nezávislých vonkajších auditov zameraných na pokrytie všetkých úsekov týkajúcich sa dodávania poskytovaných služieb na zabezpečenie súladu s príslušnou politikou.

                              2.

                              Ak schému riadi priamo orgán verejnej správy, audit sa uskutočňuje v súlade s vnútroštátnymi právnymi predpismi.

         (1)  Nariadenie Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (Ú. v. EÚ L 218, 13.8.2008, s. 30).


title: Vykonávacie nariadenie Komisie (EÚ) č. 17/2013 zo 14. januára 2013 , ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka Trichoderma atroviride kmeň I-1237 a ktorým sa mení a dopĺňa príloha k vykonávaciemu nariadeniu (EÚ) č. 540/2011  Text s významom pre EHP

text:
               15.1.2013

               SK

               Úradný vestník Európskej únie

               L 9/5

         VYKONÁVACIE NARIADENIE KOMISIE (EÚ) č. 17/2013
   zo 14. januára 2013,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka Trichoderma atroviride kmeň I-1237 a ktorým sa mení a dopĺňa príloha k vykonávaciemu nariadeniu (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 a článok 78 ods. 2,
   keďže:

               (1)

               V súlade s článkom 80 ods. 1 písm. a) nariadenia (EÚ) č. 1107/2009 sa uplatňuje smernica Rady 91/414/EHS (2), pokiaľ ide o postup a podmienky schvaľovania účinných látok, v súvislosti s ktorými sa pred 14. júnom 2011 prijalo rozhodnutie v súlade s článkom 6 ods. 3 uvedenej smernice. V prípade látky Trichoderma atroviride kmeň I-1237 sú podmienky uvedené v článku 80 ods. 1 písm. a) nariadenia (ES) č. 1107/2009 splnené rozhodnutím Komisie 2008/565/ES (3).

               (2)

               V súlade s článkom 6 ods. 2 smernice 91/414/EHS dostalo Francúzsko 28. augusta 2007 žiadosť od spoločnosti Agrauxine SA o zaradenie účinnej látky Trichoderma atroviride kmeň I-1237 do prílohy I k smernici 91/414/EHS. Rozhodnutím 2008/565/ES sa potvrdilo, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií, ktoré sú stanovené v prílohách II a III k smernici 91/414/EHS.

               (3)

               Vplyv tejto účinnej látky na ľudské zdravie, zdravie zvierat a na životné prostredie bol vyhodnotený v súlade s ustanoveniami článku 6 ods. 2 a 4 smernice 91/414/EHS, pokiaľ ide o použitia navrhované žiadateľom. Určený spravodajský členský štát predložil 19. apríla 2011 návrh hodnotiacej správy.

               (4)

               Návrh hodnotiacej správy bol preskúmaný členskými štátmi a Európskym úradom pre bezpečnosť potravín (ďalej len „úrad“). 15. mája 2012 predložil úrad Komisii svoj záver z preskúmania účinnej látky Trichoderma atroviride kmeň I-1237 (4) z hľadiska hodnotenia rizika pesticídov. Členské štáty a Komisia preskúmali návrh hodnotiacej správy a záver úradu v rámci Stáleho výboru pre potravinový reťazec a zdravie zvierat a dokončili ho 20. novembra 2012 vo forme revíznej správy Komisie o látke Trichoderma atroviride kmeň I-1237.

               (5)

               Z rôznych preskúmaní vyplynulo, že od prípravkov na ochranu rastlín s obsahom látky Trichoderma atroviride kmeň I-1237 možno očakávať, že vo všeobecnosti spĺňajú požiadavky stanovené v článku 5 ods. 1 písm. a) a b) a článku 5 ods. 3 smernice 91/414/EHS, najmä vzhľadom na spôsoby použitia, ktoré boli preskúmané a podrobne opísané v revíznej správe Komisie. Preto je vhodné látku Trichoderma atroviride kmeň I-1237 schváliť.

               (6)

               Schváleniu by malo predchádzať primerané obdobie, počas ktorého by sa členským štátom a zúčastneným stranám umožnilo pripraviť sa na splnenie nových požiadaviek vyplývajúcich zo schválenia.

               (7)

               Bez toho, aby boli v dôsledku schválenia dotknuté povinnosti stanovené v nariadení (ES) č. 1107/2009, malo by však vzhľadom na špecifickú situáciu vzniknutú prechodom od smernice 91/414/EHS k nariadeniu (ES) č. 1107/2009 platiť nasledujúce: členským štátom by sa po schválení malo poskytnúť šesťmesačné obdobie, počas ktorého preskúmajú povolenia prípravkov na ochranu rastlín s obsahom látky Trichoderma atroviride kmeň I-1237. Členské štáty by podľa potreby mali povolenia zmeniť, nahradiť alebo zrušiť. Odchylne od uvedeného obdobia by sa malo poskytnúť dlhšie obdobie na predloženie a vyhodnotenie aktualizovanej úplnej dokumentácie podľa prílohy III, ako sa stanovuje v smernici 91/414/EHS, v súvislosti s každým prípravkom na ochranu rastlín a s každým predpokladaným použitím v súlade s jednotnými zásadami.

               (8)

               Zo skúseností so zaradením účinných látok hodnotených v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o umiestnení na trh prípravkov na ochranu rastlín (5), do prílohy I k smernici 91/414/EHS vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii, ktorá spĺňa požiadavky stanovené v prílohe II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení a dopĺňa príloha I k uvedenej smernici, alebo s nariadeniami, ktorými sa schvaľujú účinné látky.

               (9)

               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (6), mala zodpovedajúcim spôsobom zmeniť a doplniť.

               (10)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Schválenie účinnej látky
   Účinná látka Trichoderma atroviride kmeň I-1237, ako je uvedená v prílohe I, sa schvaľuje za podmienok stanovených v tejto prílohe.
   Článok 2
   Prehodnotenie prípravkov na ochranu rastlín
   1.   Členské štáty v prípade potreby do 30. novembra 2013 zmenia a doplnia alebo odoberú platné povolenia pre prípravky na ochranu rastlín s obsahom Trichoderma atroviride kmeň I-1237 ako účinnej látky, a to v súlade s nariadením 1107/2009/EHS.
   Do tohto dátumu overia najmä to, či sú splnené podmienky stanovené v prílohe I k tomuto nariadeniu, s výnimkou podmienok stanovených v stĺpci o osobitných ustanoveniach uvedenej prílohy, a či držiteľ povolenia má dokumentáciu, ktorá spĺňa požiadavky prílohy II k smernici 91/414/EHS, alebo k nej má prístup v súlade s podmienkami uvedenými v článku 13 ods. 1 až 4 uvedenej smernice a v článku 62 nariadenia (ES) č. 1107/2009.
   2.   Odchylne od odseku 1 členské štáty opätovne prehodnotia každý povolený prípravok na ochranu rastlín s obsahom Trichoderma atroviride kmeň I-1237 ako jedinej účinnej látky alebo jednej z viacerých účinných látok, z ktorých boli všetky najneskôr do 31. mája 2013 uvedené v prílohe k vykonávaciemu nariadeniu (EÚ) č. 540/2011, v súlade s jednotnými zásadami, na ktoré sa odkazuje v článku 29 ods. 6 nariadenia (ES) č. 1107/2009, a to na základe dokumentácie, ktorá spĺňa požiadavky prílohy III k smernici 91/414/EHS, a s prihliadnutím na stĺpec o osobitných ustanoveniach prílohy I k tomuto nariadeniu. Na základe tohto hodnotenia určia, či prípravok spĺňa podmienky stanovené v článku 29 ods. 1 nariadenia (ES) č. 1107/2009.
   Po tomto určení členské štáty:

               a)

               v prípade prípravku s obsahom Trichoderma atroviride kmeň I-1237 ako jedinej účinnej látky v prípade potreby zmenia a doplnia alebo odoberú povolenie najneskôr do 30. novembra 2014, alebo

               b)

               v prípade prípravku s obsahom Trichoderma atroviride kmeň I-1237 ako jednej z viacerých účinných látok v prípade potreby zmenia a doplnia alebo odoberú povolenie do 30. novembra 2014 alebo do dátumu určeného na takúto zmenu a doplnenie alebo odobratie v príslušnom akte alebo aktoch, ktorými sa príslušná látka alebo látky dopĺňajú do prílohy I k smernici 91/414/EHS alebo ktorými sa táto príslušná látka alebo látky schvaľujú, podľa toho, čo nastane neskôr.

         Článok 3
   Zmeny a doplnenia vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení a dopĺňa v súlade s prílohou II k tomuto nariadeniu.
   Článok 4
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. júna 2013.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. januára 2013

            Za Komisiu

            predseda

         José Manuel BARROSO

      (1)  Ú. v. EÚ L 309, 24.11.2009, s. 1.

      (2)  Ú. v. ES L 230, 19.8.1991, s. 1.

      (3)  Ú. v. EÚ L 181, 10.7.2008, s. 49.

      (4)  Vestník EFSA (EFSA Journal) 2012; 10(6):2706. K dispozícii online: www.efsa.europa.eu.

      (5)  Ú. v. ES L 366, 15.12.1992, s. 10.

      (6)  Ú. v. EÚ L 153, 11.6.2011, s. 1.

      PRÍLOHA I

                  Všeobecný názov, identifikačné čísla

                  IUPAC názov

                  Čistota (1)

                  Dátum schválenia

                  Schválenie platí do

                  Osobitné ustanovenia

                     Trichoderma atroviride kmeň I-1237
                  CNCM č. I-1237

                  neuvádza sa

                      cfu/g (
                      spóry/g)

                  1. jún 2013

                  31. mája 2023

                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa zohľadňujú závery z revíznej správy o Trichoderma atroviride kmeň I-1237 dokončenej 20. novembra 2012 Stálym výborom pre potravinový reťazec a zdravie zvierat, a najmä jej dodatky I a II.
                  Pri tomto celkovom hodnotení venujú členské štáty osobitnú pozornosť ochrane operátorov a pracovníkov, pričom berú do úvahy, že látku Trichoderma atroviride kmeň I-1237 treba považovať za potenciálny senzibilizátor.
                  V podmienkach používania sa podľa potreby uvedú opatrenia na zníženie rizika.

         (1)  Ďalšie podrobnosti o identite a špecifikácii účinnej látky sú uvedené v revíznej správe.

      PRÍLOHA II
      V časti B prílohy k vykonávaciemu nariadeniu (EÚ) č. 540/2011 sa dopĺňa táto položka:

                     Číslo

                     Všeobecný názov, identifikačné čísla

                     IUPAC názov

                     Čistota (1)

                     Dátum schválenia

                     Schválenie platí do

                     Osobitné ustanovenia

                     „32

                        Trichoderma atroviride kmeň I-1237
                     CNCM č. I-1237

                     neuvádza sa

                         cfu/g (
                         spóry/g)

                     1. jún 2013

                     31. mája 2023

                     Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa zohľadňujú závery z revíznej správy o Trichoderma atroviride kmeň I-1237 dokončenej 20. novembra 2012 Stálym výborom pre potravinový reťazec a zdravie zvierat, a najmä jej dodatky I a II.
                     Pri tomto celkovom hodnotení venujú členské štáty osobitnú pozornosť ochrane operátorov a pracovníkov, pričom berú do úvahy, že látku Trichoderma atroviride kmeň I-1237 treba považovať za potenciálny senzibilizátor.
                     V podmienkach používania sa podľa potreby uvedú opatrenia na zníženie rizika.“

         (1)  Ďalšie podrobnosti o identite a špecifikácii účinnej látky sú uvedené v revíznej správe.


title: Vykonávacie nariadenie Komisie (EÚ) č. 1022/2011 zo  14. októbra 2011 o neobnovení schválenia účinnej látky cyklanilid v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh, ktorým sa mení a dopĺňa vykonávacie nariadenie Komisie (EÚ) č. 540/2011 Text s významom pre EHP

text:
               15.10.2011

               SK

               Úradný vestník Európskej únie

               L 270/20

         VYKONÁVACIE NARIADENIE KOMISIE (EÚ) č. 1022/2011
   zo 14. októbra 2011
   o neobnovení schválenia účinnej látky cyklanilid v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh, ktorým sa mení a dopĺňa vykonávacie nariadenie Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 a článok 78 ods. 2,
   keďže:

               (1)

               Účinná látka cyklanilid bola zaradená do prílohy I k smernici Rady 91/414/EHS z 15. júla 1991 o uvádzaní prípravkov na ochranu rastlín na trh (2) na obdobie do 31. októbra 2011.

               (2)

               S cieľom umožniť žiadateľom pripraviť si žiadosti a Komisii vyhodnotiť tieto žiadosti a rozhodnúť o nich bola platnosť uvedeného zaradenia smernicou Komisie 2010/77/EÚ z 10. novembra 2010, ktorou sa mení a dopĺňa smernica Rady 91/414/EHS, pokiaľ ide o dátumy skončenia platnosti zaradenia určitých účinných látok do prílohy I (3), predĺžená do 31. decembra 2015.

               (3)

               V súlade s článkom 78 ods. 3 nariadenia (ES) č. 1107/2009 bola uvedená látka zahrnutá do časti A prílohy k vykonávaciemu nariadeniu Komisie (EÚ) č. 540/2011 z 25. mája 2011 , ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (4), a má sa považovať za schválenú podľa nariadenia (ES) č. 1107/2009.

               (4)

               Komisii však neboli doručené žiadne žiadosti v súvislosti s príslušnou účinnou látkou a časová lehota na predkladanie takýchto žiadostí stanovená v článku 4 ods. 1 nariadenia Komisie (EÚ) č. 1141/2010 zo 7. decembra 2010, ktorým sa ustanovuje postup na obnovenie zaradenia druhej skupiny účinných látok do prílohy I k smernici Rady 91/414/EHS a vytvára zoznam takýchto látok (5), vypršala.

               (5)

               Z tohto dôvodu by schválenie uvedenej účinnej látky nemalo byť obnovené a mala by sa vypustiť z časti A prílohy k vykonávaciemu nariadeniu (EÚ) č. 540/2011 k dátumu, ku ktorému by jej schválenie bolo vypršalo, keby nebolo predĺžené smernicou 2010/77/ES.

               (6)

               Členským štátom by malo byť poskytnuté časové obdobie potrebné na stiahnutie povolení udelených pre prípravky na ochranu rastlín obsahujúce cyklanilid.

               (7)

               Toto nariadenie nemá vplyv na predloženie žiadosti týkajúcej sa tejto látky v súlade s článkom 7 nariadenia (ES) č. 1107/2009.

               (8)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Neobnovenie schválenia
   Schválenie účinnej látky cyklanilid sa neobnovuje.
   Článok 2
   Prechodné opatrenia
   Členské štáty zabezpečia, aby sa povolenia pre prípravky na ochranu rastlín obsahujúce cyklanilid odobrali do 30. apríla 2012.
   Článok 3
   Obdobia odkladu
   Akékoľvek obdobie odkladu udelené zo strany členského štátu vo vzťahu k prípravkom na ochranu rastlín s obsahom cyklanilidu vyprší najneskôr 31. októbra 2012, pokiaľ ide o predaj a distribúciu, a najneskôr 31. októbra 2013, pokiaľ ide o odstránenie, skladovanie a používanie existujúcich zásob.
   Článok 4
   Zmeny a doplnenia vykonávacieho nariadenia (EÚ) č. 540/2011
   Časť A prílohy k vykonávaciemu nariadeniu (EÚ) č. 540/2011 sa mení a dopĺňa v súlade s prílohou k tomuto nariadeniu.
   Článok 5
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. októbra 2011

            Za Komisiu

            predseda

         José Manuel BARROSO

      (1)  Ú. v. EÚ L 309, 24.11.2009, s. 1.

      (2)  Ú. v. ES L 230, 19.8.1991, s. 1.

      (3)  Ú. v. EÚ L 293, 11.11.2010, s. 48.

      (4)  Ú. v. EÚ L 153, 11.6.2011, s. 1.

      (5)  Ú. v. EÚ L 322, 8.12.2010, s. 10.

      PRÍLOHA
      V časti A prílohy k vykonávaciemu nariadeniu (EÚ) č. 540/2011 sa riadok 21 nahrádza takto:

                     Číslo

                     Bežný názov, identifikačné čísla

                     Názov podľa IUPAC

                     Čistota (1)

                     Dátum schválenia

                     Schválenie platí do

                     Osobitné ustanovenia

                     „21

                     cyklanilid
                     č. CAS 113136-77-9
                     č. CIPAC 586

                     nie je k dispozícii

                     960 g/kg

                     1. novembra 2001

                     31. októbra 2011

                     Môže sa používať len ako regulátor rastu rastlín.
                     Maximálny obsah nečistoty 2,4-dichlóranilínu (2,4-DCA) vo vyrobenej účinnej látke by mal byť 1 g/kg.
                     Dátum dokončenia revíznej správy Stálym výborom pre zdravie rastlín: 29. jún 2001.“

         (1)  Ďalšie podrobnosti o totožnosti a špecifikácii účinných látok sú uvedené v revíznych správach o týchto látkach.


title: Vykonávacie nariadenie Komisie (EÚ) č. 918/2014 z  22. augusta 2014 , ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky linárne motýlie feromóny  Text s významom pre EHP

text:
               23.8.2014

               SK

               Úradný vestník Európskej únie

               L 251/24

         VYKONÁVACIE NARIADENIE KOMISIE (EÚ) č. 918/2014
   z 22. augusta 2014,
   ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky linárne motýlie feromóny
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 písm. c),
   keďže:

               (1)

               Účinná látka linárne motýlie feromóny bola zaradená do prílohy I k smernici Rady 91/414/EHS (2) smernicou Komisie 2008/127/ES (3) v súlade s postupom stanoveným v článku 24b nariadenia Komisie (ES) č. 2229/2004 (4). Od nahradenia smernice 91/414/EHS nariadením (ES) č. 1107/2009 sa táto látka považuje za schválenú podľa uvedeného nariadenia a je uvedená v časti A prílohy k vykonávaciemu nariadeniu Komisie (EÚ) č. 540/2011 (5).

               (2)

               Dňa 13. decembra 2013 Európsky úrad pre bezpečnosť potravín (ďalej len „úrad“) predložil Komisii v súlade s článkom 25a nariadenia (ES) č. 2229/2004 stanovisko k návrhu revíznej správy o lineárnych motýlích feromónoch (6). Úrad oznámil svoje stanovisko k lineárnym motýlím feromónom oznamovateľovi. Komisia oznamovateľa vyzvala, aby predložil pripomienky k návrhu revíznej správy o lineárnych motýlích feromónoch. Návrh revíznej správy a stanovisko úradu preskúmali členské štáty a Komisia v rámci Stáleho výboru pre rastliny, zvieratá, potraviny a krmivá a finalizovali ich 11. júla 2014 vo forme revíznej správy Komisie o lineárnych motýlích feromónoch.

               (3)

               Je potvrdené, že účinná látka linárne motýlie feromóny sa má považovať za látku schválenú podľa nariadenia (ES) č. 1107/2009.

               (4)

               Lineárne motýlie feromóny je skupina feromónov, ktoré prirodzene produkuje hmyz radu Lepidoptera. Zdieľajú spoločnú štrukturálnu definíciu a spoločný mechanizmus účinku. Revízna správa o lineárnych motýlích feromónoch (SANCO/2633/2008) obsahuje zoznam jednotlivých zlúčenín, ktoré majú spoločnú štrukturálnu definíciu lineárnych motýlích feromónov a ktoré sú obsiahnuté v povolených prípravkoch na ochranu rastlín. Tento zoznam sa bude podľa potreby aktualizovať.

               (5)

               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a s ohľadom na najnovšie vedecké a technické poznatky je nevyhnutné zmeniť a doplniť podmienky schválenia lineárnych motýlích feromónov. Je najmä vhodné žiadať ďalšie potvrdzujúce informácie.

               (6)

               Príloha k vykonávaciemu nariadeniu (EÚ) č. 540/2011 by sa preto mala zodpovedajúcim spôsobom zmeniť.

               (7)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Zmena vykonávacieho nariadenia (EÚ) č. 540/2011
   Časť A prílohy k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
   Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. augusta 2014

            Za Komisiu

            predseda

         José Manuel BARROSO

      (1)  Ú. v. EÚ L 309, 24.11.2009, s. 1.

      (2)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (3)  Smernica Komisie 2008/127/ES z 18. decembra 2008, ktorou sa mení a dopĺňa smernica Rady 91/414/EHS s cieľom zaradiť niektoré účinné látky (Ú. v. EÚ L 344, 20.12.2008, s. 89).

      (4)  Nariadenie Komisie (ES) č. 2229/2004 z 3. decembra 2004, ktorým sa stanovujú podrobné pravidlá na vykonanie štvrtej etapy pracovného programu, na ktorý sa vzťahuje článok 8 ods. 2 smernice Rady 91/414/EHS (Ú. v. EÚ L 379, 24.12.2004, s. 13).

      (5)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      (6)  Európsky úrad pre bezpečnosť potravín. Záver z partnerského preskúmania účinnej látky linárne motýlie feromóny z hľadiska posúdenia rizika pesticídov. Vestník EFSA (EFSA Journal) (2014) 12(1):3524. [537 s.] doi:10.2903/j.efsa.2014.3524. K dispozícii online: www.efsa.europa.eu/efsajournal.

      PRÍLOHA
      V časti A prílohy k vykonávaciemu nariadeniu (EÚ) č. 540/2011 sa riadok 255 týkajúci sa účinnej látky lineárne motýlie feromóny nahrádza takto:

                     Číslo

                     Všeobecný názov, identifikačné čísla

                     IUPAC názov

                     Čistota

                     Dátum schválenia

                     Schválenie platí do

                     Osobitné ustanovenia

                     „255

                     lineárne motýlie feromóny

                     revízna správa (SANCO/2633/2008)

                     revízna správa (SANCO/2633/2008)

                     1. septembra 2009

                     31. augusta 2019

                     ČASŤ A
                     Môžu sa používať len ako atraktanty.
                     ČASŤ B
                     Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o lineárnych motýlích feromónoch (SANCO/2633/2008), a najmä jej dodatky I a II, v zmysle znenia finalizovaného Stálym výborom pre rastliny, zvieratá, potraviny a krmivá.
                     V podmienkach používania musia byť v náležitom prípade uvedené opatrenia na zmiernenie rizika.
                     Oznamovateľ musí predložiť potvrdzujúce informácie, pokiaľ ide:

                                 1.

                                 o genotoxický profil zlúčenín skupiny aldehydov;

                                 2.

                                 o expozícii ľudí a životného prostredia v dôsledku rôznych spôsobov aplikácie lineárnych motýlích feromónov ako prípravku na ochranu rastlín v porovnaní s prirodzenými pozaďovými hodnotami uvedených feromónov.

                           Žiadateľ musí predložiť Komisii, členským štátom a úradu informácie uvedené v bode 1 do 31. decembra 2015 a informácie uvedené v bode 2 do 31. decembra 2016.“